পশ্চিমবঙ্গের পশ্চিম মেদেনিপুর জেলার খড়গপুরের বিএনআর মাঠে বিজেপির প্রার্থীর পক্ষে প্রচারণায় মোদি তখন রাজ্যে ক্ষমতাসীন তৃণমূল কংগ্রেস এবং বাম ফ্রন্টের বিরুদ্ধে একের পর এক সমালোচনার তীর ছুড়ছিলেন। কিন্তু পাশের মসজিদ থেকে ভেসে আসা আযানের শব্দ শুনতেই থেমে যান তিনি এবং আযান শেষ হওয়া পর্যন্ত অপেক্ষা করেন। এমনকি হাজারো মানুষের জমায়েত থেকে তাকে কথা চালিয়ে যাওয়ার জন্য বলা হলেও তিনি উপস্থিত জনতাকে শান্ত থাকতে অনুরোধ করেন।